
Pe fondul revoluţiei generale europene, inițiată la 22 februarie 1848, la Paris, ungurii au 
declanșat, în fapt un război civil, de secesiune, în cadrul Imperiului Habsburgic, vizând 
refacerea statului feudal ungar. 


Obiectivele au fost exclusiv naționale, urmărindu-se emanciparea ungurilor de sub tutela 
germanilor austrieci dar păstrarea, în același timp, sau, mai corect, aducerea în stare de 
aservire și deznaționalizarea populațiilor ale căror state se aflaseră înainte de 1526 într-un 
raport de vasalitate față de Coroana ungară. 


În ceea ce privește Transilvania propriu-zisă, provincie separată de Ungaria la acea dată, 15 
martie, zi onorată cu mare fast și drapele ungurești, astăzi, tocmai de către victimele ungurilor 
- secuii, nu are nici o semnificaţie. 


La 15 martie 1848 în Transilvania nu era nici un fel de revoluţie. Era liniște. Astfel că, orice 
aniversare a lui 15 martie pe teritoriul românesc reprezintă un afront, o insult adusă românilor 
în primul rând, dar și secuilor! 


Trădându-și adevăratele intenţii la 21 martie 1848, ungurii din Transilvania au votat în Dietă o 
declaraţie prin care cereau lui Kossuth alipirea principatului la Ungaria. 

În replică, în numele cercurilor revoluţionare române, Simion Barmuţiu a redactat la 24 martie 
1848, la Sibiu, Proclamaţia prin care românii erau chemaţi la lupta împotriva nobilimii 
ungurești, pentru recunoașterea lor ca națiune politică, pentru convocarea unei adunări 
naționale proprii și pentru desființarea iobăgiei. 


Aceasta este data începutului revoluţiei transilvane care a dus la convocarea „Adunării din 
Duminica Tomii” (30 aprilie) de pe Câmpia Libertăţii de la Blaj. 


Transformând Sibiul în capitală a noii Transilvanii libere, având un program revoluţionar 
propriu, elaborat sub coordonarea lui Simion Bărnuţiu la 26 aprilie/8 mai, proclamându- se „de 
sine stătătoare" la 5/17 mai 1848, redactând în acest sens o "petițiune”, înmânată de delegaţia 
condusă de episcopul ortodox Andrei Șaguna împăratului de la Viena și de episcopul unit loan 
Lemeni, Dietei nobiliare ungurești de la Cluj, „națiunea română din Transilvania” și-a luat soarta 
în propriile mâini, alegându-și un guvern (Comitetul permanent) cu Andrei Șaguna președinte, 
Simion Barnuțiu (vicepreședinte), Aron Pumnul, Avram lancu, Al Papiu Ilarian ș.c.l. membri și o 
armată proprie - Garda Naţională, sub comanda lui Avram lancu. 


Concomitent și identic au procedat și românii din Banat și Partium, a căror adunare s-a 
desfășurat la Lugoj, la 4-5/16-17 mai 1848 unde se va constitui un "Căpitănat” românesc sub 
conducerea lui Eftimie Murgu. 


În replică, ungurimea transilvană a proclamat unilateral, în Dieta de la Cluj, la 29 mai 1848, 
„unirea” Transilvaniei cu Ungaria și a trecut la terorizarea satelor românești, la lichidarea fizică 
a bărbaţilor români, cu începere din 2 iunie când, pe domeniile contelui Esterhazy, a avut loc 
„Măcelul de la Mihalţ". 


Aceasta explică de ce revoluția română a avut nu numai caracter social ci și naţional, 
adversarul constituindu-l Ungaria insurecționară a lui Lâjos Kossuth și de ce românii au fost 


nevoiți să se alieze, de circumstanţă, cu Habsburgii și Rusia țaristă împotriva ungurilor. 


În toată această perioadă secuii nu s-au clintit. Au stat în expectativă. Abia la 15-16 octombrie 
1848, la Lutita (Agyafalva), adunarea generală a secuilor a hotărât ridicareala luptă pentru 
vechiile lor privilegii și libertăţi militare, urmarea imediată constituind-o devastarea... curților 


marilor nobili unguri sau ungurizaţi de la Micloșoara, Belin și Aita Mare. 


O lună mai târziu însă, în condiţiile abdicării împăratului Ferdinand V de Habsburg (1830-1848) 
la 20 noiembrie / 2 decembrie și înscăunării lui Franz Joseph I (1848-1916), armatele ungurești, 
sub conducerea lui losif Bem au invadat Transilvania, declanșându-se astfel războiul dintre cele 


două state care își proclamaseră independența, Transilvania și Ungaria. 


Pe fond, „insurecția nobiliară” a trecut la masacrarea populației românești, secuii, atrași de 
promisiunile lui Kossuth, contribuind cu sălbăticie la genocid. 


Circa 40.000 de români, între care peste 100 de preoți, au fost masacrați, 12 orășele și peste 
300 de sate distruse complet prin incendiere, secuii făcându-se vinovați, sub conducerea lui 
losif Jeney, de masacrarea locuitorilor și jefuirea avutului lor, inclusiv de confiscarea și 
împărțirea ogoarelor românilor din Hodac, Ibănești, Rus, Morăreni, Dumbrava, Manor, 
Șimandul Mare și Mic, Murăș-Sâncrai, Sânger, Sântioana și Șienţ. 


Cu tot sprijinul internaţional în „voluntari”, armatele ungurești nu au rezistat alianței austro- 
ruso-transilvane, forțele lui Bem capitulând la Timișoara (10 august 1849), cele ale lui Arthur 
Görgey la Șiria (13 august 1849) ocazie cu care au fost capturați 13 ofițeri de etnii diferite, 
dezertori din armata austriacă și promovați de Bem „generali, iar gruparea generalului Klapka 
s-a predat, ultima, la K6marom, la 2 octombrie 1849. 


Ca o concluzie a acestor evenimente, menită să-i trezească la realitate pe secuii care, în loc să- 
și aniverseze „libertatea” lor la 15 octombrie, o fac, an de an, la 15 martie, când își proslăvesc, 
în fapt, călăii, nu putem da decât mesajul criminalului Kossuth către Nicolae Bălcescu, 
subliniind convingerile sale ferme despre ceea ce „maghiarimea” trebuia să aducă non- 
ungurilor: 

„Libertatea voastră este spânzurătoarea, drepturile voastre de egalitate înseamnă că popoarele 
care împart teritoriile cu ungurii vor trebui să fie absorbite de elementul maghiar”. 


Învingători, românii au depus armele, ca și Ungaria, Transilvania redevenind provincie (Mare 
Principat) în cadrul Imperiului Habsburgic. 


De notat că, edificat asupra pretențiilor ungurești de a transforma provinciile Ungaria, 
Oldensburg, Burgenland, Slovacia, Ruthenia, Transilvania, Banat, Partium, Sirmium, Croaţia, 
Slovacia, Backa, Voievodina (total 13, ca și numărul „generalilor” dezertori prinși la Șiria și 
executaţi la Arad la 6 octombrie 1849), Franz Joseph a renunţat la calitatea de “rege” al 
Ungariei, negând implicit existența unui “regat” unguresc printer provinciile sale, acceptând ca 
entitate doar Marele Principat al Transilvaniei. 

